KOMMISSIONENS FORORDNING (EF) Nr. 2404/96 af 17. december 1996 om ændring af forordning (EØF) nr. 2282/90 om gennemførelsesbestemmelser for foranstaltninger med henblik på at øge forbruget og anvendelsen af æbler samt forbruget af citrusfrugter

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets forordning (EØF) nr. 1195/90 af 7. maj 1990 om foranstaltninger med henblik på at øge forbruget og anvendelsen af æbler (1), særlig artikel 5,

under henvisning til Rådets forordning (EØF) nr. 1201/90 af 7. maj 1990 om foranstaltninger med henblik på at øge forbruget af citrusfrugter (2), særlig artikel 4, og

ud fra følgende betragtninger:

Ved Kommissionens forordning (EØF) nr. 2282/90 (3), senest ændret ved forordning (EF) nr. 1907/94 (4), er der fastsat gennemførelsesbestemmelser for de foranstaltninger, der skal øge forbruget og anvendelsen af æbler og forbruget af citrusfrugter;

for at tage hensyn til de indvundne erfaringer og for at sikre, at foranstaltningerne gennemføres på grundlag af de seneste oplysninger, bør der fastsættes et kortere tidsrum mellem den dato, der er sidste frist for indgivelse af støtteansøgninger, og begyndelsen af perioden for salgs- og forbrugsfremme; derfor bør artikel 5 i forordning (EØF) nr. 2282/90 ændres;

de betingelser, der i artikel 7 og 8 i forordning (EØF) nr. 2282/90 er fastsat for kontraktunderskrivelse og udbetaling bør ændres, så de bliver harmoniseret med dem, der er fastsat dels i Kommissionens forordning (EF) nr. 3582/93 (5), ændret ved forordning (FE) nr. 2134/96 (6), om fremme af mælkeforbruget i Fællesskabet, dels i forordning (EØF) nr. 1318/93 (7), senest ændret ved forordning (EF) nr. 715/96 (8), om forbrugs- og afsætningsfremmende foranstaltninger for kvalitetsoksekød;

for at sikre en god finansforvaltning er det nødvendigt at fastsætte, at der foretages en uafhængig evaluering af de programmerede foranstaltninger ud over den interne evaluering, der allerede er anført i artikel 8, nr. 4, tredje led, i forordning (EØF) nr. 2282/90, og det er nødvendigt at fastlægge betingelserne for finansieringen af denne eksterne evaluering;

i bilag II, punkt 6, i forordning (EØF) nr. 2282/90 er anført, at programomkostningerne angives i national valuta; med henblik på en harmonisering med de andre forordninger om afsætningsfremme bør det fastsættes, at programomkostningerne og det pågældende budget angives i ecu;

forordning (EØF) nr. 2282/90 bør derfor ændres;

de i denne forordning fastsatte foranstaltninger er i overensstemmelse med udtalelse fra Forvaltningskomitéen for Frugt og Grøntsager -

UDSTEDT FØLGENDE FORORDNING:

Artikel 1

I forordning (EØF) nr. 2282/90 foretages følgende ændringer:

1) I artikel 5 ændres »31. august«, »30. september« og »31. oktober« til henholdsvis »31. oktober«, »30. november« og »31. december«.

2) I artikel 6, stk. 1, ændres »hurtigst muligt« til »inden den 15. juli i det år, der følger efter året for indgivelsen«.

3) Artikel 7 affattes således:

»Artikel 7

1. Det kontraherende kompetente organ underretter snarest muligt de udvalgte ansøgere om resultatet af deres ansøgning.

2. Senest to måneder efter, at listen er blevet meddelt, indgår det kontraherende kompetente organ kontrakter med de udvalgte ansøgere om de godkendte foranstaltninger.

Organerne anvender hertil standardkontrakter, som Kommissionen stiller til deres rådighed. Disse kontrakter indeholder henvisninger til de almindelige bestemmelser, som kontrahenten anses for at være bekendt med og acceptere.

3. Kontrakten får først virkning når der overfor det ansvarlige organ er stillet en sikkerhed, der svarer til 15 % af det maksimale beløb for EF-finansiering og som skal sikre, at kontrakten gennemføres korrekt.

Er sikkerheden ikke stillet senest to uger efter den dato, kontrakten er indgivet, bortfalder kontrakten, som ikke har retsvirkning.

Sikkerheden stilles på de betingelser, der er fastsat i afsnit III i Kommissionens forordning (EØF) nr. 2220/85 (*).

Det primære krav efter artikel 20 i nævnte forordning er, at de foranstaltninger, kontrakten gælder, bliver gennemført.

Sikkerheden frigives på de betingelser, der er fastsat i artikel 8, nr. 4 og 6, i nærværende forordning.

(*) EFT nr. L 205 af 3. 8. 1985, s. 5.«

4) Artikel 8 affattes således:

»Artikel 8

De udvalgte ansøgere indgiver betalingsansøgninger til det kompetente organ på følgende betingelser:

1) Fra den dato, kontrakten får virkning, kan den udvalgte ansøger ansøge om forskud.

Forskuddet udgør maksimalt 30 % af EF-finansieringen.

For at forskuddet kan udbetales, skal der over for det kompetente organ stilles en sikkerhed, der er lig med 110 % af forskuddet, og som opfylder betingelserne i forordning (EØF) nr. 2220/85.

2) Betalingerne sker på grundlag af kvartalsvise fakturaer, ledsaget af de relevante bilag og en foreløbig rapport om kontraktens gennemførelse.

Dog kan disse betalinger og det i nr. 1 nævnte forskud ikke tilsammen overstige 75 % af det samlede EF-tilskud.

3) Ansøgningen om restbeløbet indgives senest inden udgangen af den fjerde måned, der følger efter den dato, hvor de i kontrakten fastsatte foranstaltninger er afsluttet. Ansøgningen ledsages af:

- de relevante bilag

- en oversigt over det gennemførte arbejde

- en rapport med evaluering af de resultater, der kan konstateres på tidspunktet for rapportens udarbejdelse, og en redegørelse for, hvorledes resultaterne kan udnyttes.

Medmindre der foreligger force majeure, medfører forsinket indgivelse af ansøgningen om restbeløbet og tilhørende bilag, at restbeløbet nedsættes med 3 % for hver måned, ansøgningen er forsinket.

4) Restbeløbet udbetales først efter kontrol af de i nr. 3 nævnte bilag.

Restbeløbet nedsættes i forhold til manglende overholdelse af det i artikel 7, stk. 3, nævnte primære krav.

5) Den i nr. 1 nævnte sikkerhed frigives, hvis den endelige ret til forskudsbeløbet er fastslået, når restbeløbet udbetales.

6) Det kontraherende kompetente organ foretager de udbetalinger, der er nævnt i denne artikel, senest tre måneder efter ansøgningens modtagelse. Dog kan den udsætte de i nr. 2 og 4 nævnte udbetalinger, hvis det er nødvendigt at foretage yderligere kontrol.

7) Det kontraherende kompetente organ sender hurtigst muligt Kommissionen de i nr. 3 nævnte evalueringsrapporter.

8) Den landbrugsomregningskurs, der skal anvendes, fastlægges efter bestemmelserne i Kommissionens forordning (EØF) nr. 1068/93 (*).

(*) EFT nr. L 108 af 1. 5. 1993, s. 106.«

5) Som artikel 9a indsættes:

»Artikel 9a

Den udvalgte ansøger lader et uafhængigt organ udarbejde en ekstern evalueringsrapport om de programmerede og godkendte foranstaltninger. I ansøgningen anfører han navnet på organet, som skal være udvalgt ved indkaldelse af bud (mindst tre tilbud), og han begrunder valget.

Den eksterne evaluering omfatter følgende opgaver:

- en forudgående analyse af overensstemmelse af de godkendte foranstaltninger med de generelle og specifikke mål i programmet

- en overvågning af de programmerede foranstaltningers forløb på grundlag af et repræsentativt undersøgelsesmateriale

- en efterfølgende evaluering af de opnåede resultater i forhold til de fastlagte mål

- en måling af cost/effectiveness for hver enkelt foranstaltning og for hele programmet på grundlag af resultatindikatorer (output og virkning).

Denne evaluering finansieres på samme betingelser som dem, der gælder for alle de programmerede foranstaltninger«.

6) Artikel 10 affattes således:

»Artikel 10

1. Er det sket uberettiget udbetaling, skal modtageren tilbagebetale de pågældende beløb forhøjet med en rente, der beregnes i forhold til det tidsrum, der er gået mellem udbetalingen og modtagerens tilbagebetaling.

Rentesatsen er den sats, som Den Europæiske Fond for Monetært Samarbejde offentliggør for sine transaktioner i ecu i De Europæiske Fællesskabers Tidende, C-udgaven, og som gælder på datoen for den uberettigede udbetaling, forhøjet med 3 procentpoint.

2. De tilbagebetalte beløb og renterne overføres til de udbetalende organer, som trækker dem fra de udgifter, som Den Europæiske Udviklings- og Garantifond for landbruget finansierer, i forhold til EF-finansieringen.«

7) I bilag II, del I, punkt 6, og del III, punkt 1, ændres »national valuta« til »ecu«.

8) Bilaget til nærværende forordning indsættes som bilag III.

Artikel 2

Denne forordning træder i kraft på syvendedagen efter offentliggørelsen i De Europæiske Fællesskabers Tidende.

Den anvendes på ansøgninger, der er indgivet fra ikrafttrædelsesdagen.

Denne forordning er bindende i alle enkeltheder og gælder umiddelbart i hver medlemsstat.

Udfærdiget i Bruxelles, den 17. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 119 af 11. 5. 1990, s. 53.

(2) EFT nr. L 119 af 11. 5. 1990, s. 65.

(3) EFT nr. L 205 af 3. 8. 1990, s. 8.

(4) EFT nr. L 194 af 29. 7. 1994, s. 29.

(5) EFT nr. L 326 af 28. 12. 1993, s. 23.

(6) EFT nr. L 285 af 7. 11. 1996, s. 15.

(7) EFT nr. L 132 af 29. 5. 1993, s. 83.

(8) EFT nr. L 99 af 20. 4. 1996, s. 13.

BILAG

»BILAG III

ANSVARLIGE ORGANER

>TABELPOSITION>